section_heading: Karijera
paragraph_text: Karijeru je započeo 1992. u Triglavu iz Kranja. Od 1993. do 1998. bio je član Union Olimpije koju je vodio Zmago Sagadin. S Olimpijom je osvojio 4 naslova slovenskog prvaka, 4 kupa i Europski kup. U sezoni 1996./97. s Olimpijom je stigao od Final Foura Eurolige, gdje je Olimpia u polufinalu poražena od grčkog Olympiakosa. 1998. odlazi u talijanski Pepsi Rimini. Ondje je ostao dvije sezone, a kasnije se preselio u redove Scavolini Pesara. Najveći trag ostavio je u rimskoj Lottomatici. Ondje je proveo četiri sezone, prije nego što se je 2006. preselio u redove Armani Jeans Milana. U Milanu je ostao samo pola sezone, kada u zimskom prijelaznom roku odlazi u španjolsku ViveMenorcu. Sezonu 2007./08. proveo je kao član ruskog UNIKS Kazana, a sezonu kasnije bio je član talijanskog Air Avellina. Danas je slobodan igrač.